Funerary inscription for Claudius Tatianos
created: Sherard papers; publications.
source date: Probably second to early third century CE
language: en; grc
availability: Creative Commons licence Attribution 4.0 (http://creativecommons.org/licenses/by/4.0/). You may redistribute and reuse this content, including creation of derivative works and commercial content, but you must acknowledge the original authors. All reuse or distribution of this and derived works must link back to the URL http://insaph.kcl.ac.uk/

ὁ βωμὸς καὶ αἱ ἐν αὐτῷ ἰσῶσται καὶ ἡ ἐπικειμένη σορός εἰσὶν Κλαυδίου Τατιανοῦ εἰς ἣν σορὸν κηδευθήσονται Κλαύδιος Τατιανὸς καὶ Κλαυδία Ζωσίμου ἡ μήτηρ καὶ Ἰουλιανὴ ἡ γυνὴ αὐτοῦ μετὰ δὲ τὴν τούτων ἀποθέωσιν οὐδεὶς ἕξει ἐξουσίαν ἐνθάψαι ἐν δὲ ταῖς ἰσώσταις κηδευθήσονται τέκνα Τατιανοῦ καὶ Ἰουλιανῆς καὶ ἔγγονα αὐτοῦ ἕτερον δὲ οὐκ ἐξέσται ἐνθάψαι οὐδένα οὐχ ἕξει οὐδεὶς ἐξουσίαν ἐνθάψαι οὔτε ἐκθάψαι τινὰ ἐὰν μὴ Τατιανὸς ἤ τις τῶν τέκνων ἢ ἐγγόνων τῶν Τατιανοῦ ἐξουσίαν συνχωρήσῃ οὐδενὶ δὲ ἐξέσται ἀπαλλοτριῶσαι κατ′ οὐδένα τρόπον τὸ μνημεῖον καὶ τὴν σορόν ἐπὶ ἐάν τις τολμήσῃ ἐνθάψαι ἢ ἀπαλλοτριῶσαι ἢ συνχωρῆσαί τινι τὸ μνημεῖον καὶ τὴν σορὸν ἔνοχος ἔστω τυμβωρυχίᾳ καὶ ἀποτεισάτω εἰς τὸν φίσκον τοῦ κυρίου αὐτοκράτορος ἀργυρίου δηνάρια μύρια ὧν τὸ τρίτον ἔσται τοῦ ἐκδικήσαντος τῆς ἐπιγραφῆς ταύτης ἀπετέθη ἀντίγραφον εἰς τὸ χρεοφυλάκιον ἐπὶ στεφανηφόρου [...] Διοσκουρίδου ἥρωος [...]

No translation yet (2007)

[...] 127; [...]; [...]?; [...] (lines 9-11); [...]; [...] in 1973

[...] 2832 ; [...] 51 , whence [...] pp. 1115-1116 + 2815, line 1, [...] 79 , [...] 1636 (majuscule copy wrongly numbered 1436); [...] 545 , whence [...] 500 ; [...] 12.1108.